**Мирослав Карић** (Београд,1975.) дипломирао је на Филозофском факултету у Београду, на катедри за историју уметности 2000. године. Од 2001. је на позицији секретара и кустоса у независној уметничкој асоцијацији Ремонт, организацији која кроз различите активности (галерија, издаваштво, пројекти, иницијативе) ради на активној промоцији савремене визуелне уметности. Карић је од 2003. године био члан уредничког тима Ремонт арт магазина, а у периоду од 2004 до 2010. године и уредник рубрике „Изложбе“ у београдском културном месечном водичу Yellow Cab. Активан као сарадник, координатор, кустос, Карић је од 2010. у кустоском тиму пројектне иницијативе Фотодокументи, као и члан организационог тима Награде„Димитрије Башичевић Мангелос“. Члан је ULUPUDS-a и Међународног удружења ликовних критичара AICA.